《寄题山阴徐氏林亭三首 其二 山阴茅宇》
宋代·谢翱

山阴久凄凉，复尔见茅宇。客来爱其人，问此于谁语。

自云迩先爱，玩构亦庐处。朝光凌爽气，初岩亘修渚。

平居狷介心，祇以自为苦。日夕驱其奴，名之同所恶。

驱汝汝不辞，我怀良可悲。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。